text: 598: Dubartiin azaanachuu yookaan iqaamachuu dandeessii?
text: #000003
text: Ulamaa’iin harki caalu dubartiin azaanachuus tahee iqaamachuu hin qabdu jedhan. Sababaan isaatis sawtiin yokaan sagaleen dubartii awraadha (dhokfamuu yokaan sattaramuu qaba) jedhan. Bu’uurumattuu azaanni
text: #000005
text: Mazhaba akka Shaafi’iyyaa keessatti ammoo azaanni sunnaa jabduudhaa jedhan. Dhiira biratti azaanni fardul kifaayaa dha. Inumaahuu mallattoo islaamaati. Haatahuutii irra hedduun ulamaa’ii, dubartiin azaana godhuu hin dandeessu akkasumas iqaamachuullee hin dandeessu jedhan.
text: #000006
text: Ulamaa’iin gariin ammoo, dubartoonni bakka kophaa isaanii jiranitti azaanachuullee ni dandahan akkasuma iqaamachuullee ni dandahanii jedhan. Daliilli ulamaa’ii kanneenii Hadiisa Haadha Mu’imintootaa A’ishaa (RA) irraa dhufe. A’ishaan eega Nabi Muhammad (SAW) aakhiramanii booda yeroo mana isii keessa jirtu aazanattee, iqaamattee salaataa turte jedhan.
text: #000007
text: Kanarraa kahuudhaan ulamaa’iin gariin, dubartiin yoo kophaa isii taate, yoo dubartoonni qofti bakka addaa jiraatan aazaananii, iqaamanii salaatuu ni dandahan jedhan. Dhiirti sagalee isaanii dhageettee saniin fattanamuu irraa nagaha tahuu mirkaneefachuu qaban jedhan.
text: #000008
text: Dubartiin imaama taatee dubartoota salaachistu, duratti bahu qabdii?
text: #000010
text: Gaafiin biroo ammoo dubartiin takka dubartoota biroo yoo kan salaachiftu tahe, akkuma warra dhiiraa duratti achi baatee salaachisuu dandeetti moo, isaanuma wajji saffaa tokkorra dhaabbattee salaachifti kan jedhuudha. Ulamaa’iin murtiin shar’ii dhiiraaf dhufe dubartiifis akkasumatti dhufe jedhan. Wanti shar’iin addatti isii keessaa foohes numa jira. Kanaafuu dubartiin salaachisuu irratti ulaamaa’iin haalli lachuu numa tahaa jedhan. Duratti baatee salaachisuunis nitaha, akkasuma jama’aa isiitiin walqixa dhaabbattee salaachisuunis rakkoo hin qabu.
text: #000011
text: Dubartiin imaamaa sagalee ol fuutee faatihaa qara’uu dandeessii?
text: #000012
text: Dubartii kophaa isii salaattu taatee, yokaan ammoo tan jama’aan takka keessaa imaama taatee waliin salaattus, iqaamaachus tahee azaanachuutti hin ajajamne.
text: #000014
text: Gama biraatiin ulamaa’iin gariin, dubartiin kophaa isii yookaan dubartoota biroo wajjiin qofa yoo jiraatte, sagalee hanga dubartoonni isii waliin jiran dhagahan takka ol baastee azaanuu fi iqaamas yoo goote irra jaalatamaadha, yoo dhiistes rakkoo hin qabuu jedhan.
text: #000017
text: Dubartiin imaama taatee salaachisuu ilaalchisee; Jalqaba irratti dubartiin imaama taate salaachisuu kan dandeessu warroonni isii waliin salaatan hundi dubartoota yoo tahan qofa. Hala kanaan dubartoonni dhimma adda addaatiif yoo walbiratti argaman, jama’aan waliin salaatuun isaanii jaalatamaadha. Haatahuuti dubartiin imaama taatee salaachiftu saffuma awwalaa jidduu keessa dhaabbattee salaachisuu qabdi.
text: #000018
text: Dubartiin imaama taate salaachiftu faatihaas tahee aayata biroo sagalee olfuutee qara’uu dandeessi gaaffii jedhuuf, namni dhiiraa ajnabii tahe yoo bakka san hin jiraatin hanga warroonni isii duubaan salaatan dhagayan takka sagalee olfuudhuun rakkoo hin qabu. Yoo ajnabiin jiraate garuu sagalee olfuudhuun hin danda’amu.
text: #000019
text: October 27, 2022 at 4:53 amSalaata Leeylii Raka’a Lama salaate watri irraatti Ruku’a irra oli jedhe yoo harkaa oli qabe Du’aii godhe sujudaa bu’e Rakko qaba?Reply
text: #000020
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000022
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000023